સચિનમાં ચાર વર્ષ પહેલાં સગી પુત્રી ઉપર દુષ્કર્મ ગુજરાવાના બહાર આવેલા હ્રદયદ્રાવક કિસ્સામાં કોર્ટે હેવાનિયતની હદ વટાવી ગયેલા પિતાને 10 વર્ષની સજાનો હુકમ કર્યો છે. પોતે એચઆઈવી પોઝિટિવ હોવાની જાણ છતાં માસુમ પુત્રીને આ નરાધમ પિતા છ-છ વર્ષ સુધી પીંખતો રહ્યો હતો. આખરે દિકરીએ મા સામે મોઢું ખોલ્યુ હતું. મામલો પોલીસમાં અને કોર્ટમાં પહોંચ્યો હતો, ત્યાં આ કેસ પુરવાર થતાં શનિવારે કોર્ટે સજાનો હુકમ કર્યો હતો.